सामग्री: अमेरिकेत भारतीयांचं प्रमाण खूप आहे.

भारतीय वंशाच्या कमला हॅरिस यांनी या विजयासह इतिहास घडवला आहे. त्या अमेरिकी उपराष्ट्राध्यक्षाच्या पदावर विराजमान होणाऱ्या पहिल्या स्त्री, पहिल्या भारतीय वंशाची व्यक्ती आणि पहिल्या श्वेतवर्णीय नसलेल्या व्यक्ती असणार आहेत.

कॅलिफोर्नियातील ऑकलंडमध्ये जन्मलेल्या कमला हॅरिस यांची आई श्यामला गोपालन मूळ भारतातील चेन्नईच्या होत्या आणि त्यांचे वडील डोनाल्ड हॅरिस मूळचे जमैकाचे.

हॅरिस त्यांच्या आईसोबत भारतात येत-जात असत. अजूनही त्यांचे काही नातलग भारतात आहेत.

अमेरिकेत राहणाऱ्या आणि भारतीय मुळं असलेल्या बहुतेक लोकांची कथा कमला हॅरिस यांच्यासारखीच आहे. त्यांचे आईवडील शिक्षण व मेहनत करून जीवनात पुढे जात राहण्याची उमेद देत आले आहेत.

अमेरिकेमध्ये वर्ण व वंश यांवरून भेदभावाचा इतिहास राहिलेला आहे. आपल्या रंगावरून आपल्याला भेदभावाने वागवलं जातं, अशी भावना अजूनही काही प्रमाणात श्वेतवर्ण नसलेल्या लोकांमध्ये आहे.

अमेरिकेमध्ये 1960 च्या दशकात श्वेतवर्णीय नसलेल्या लोकांना वर्ण व वंश या आधारावर सातत्याने भेदभावाला सामोरं जावं लागत होतं, परंतु त्या भयावह कालखंडापासून अमेरिका आता बरीच दूर आली आहे. 

 बराक हुसेन ओबामा 2008 साली अमेरिकेचे राष्ट्राध्यक्ष झाले, हा याचा सर्वांत मोठा दाखला होता.

कमला हॅरिस

अशा वातावरणात कमला हॅरिस यांनी ऐतिहासिक विजय मिळवून भारतीय वंशाच्या लोकांना, विशेषतः नवीन पिढीसमोर दाखला घालून दिला आहे. अमेरिकेमध्ये कष्ट केलं तर सर्वाधिक उंचीच्या पदांवरही पोहोचणं शक्य आहे, अशी उमेद त्यांच्या निमित्ताने या पिढीला मिळाली.

अमेरिकेत भारतीयांची कर्तबगारी

भारतातून अमेरिकेत येऊन स्थायिक होणाऱ्यांची संख्या 1960च्या दशकात वाढली होती. मग पुढच्या चार दशकांमध्ये हळूहळू लाखो भारतीय लोक अमेरिकेत स्थायिक झाले.

अमेरिकेतील जनगणना विभागाच्या 1980 सालच्या आकडेवारीनुसार अमेरिकेमध्ये जवळपास 3 लाख 60 हजार भारतीय वंशाचे लोक राहत होते.

1990 साली त्यांची संख्या वाढून 10 लाखांपर्यंत पोचली आणि भारतीय वंशाच्या लोकांनी अमेरिकेतील माहिती-तंत्रज्ञान क्षेत्रामध्ये प्रवेश केला, तेव्हा 2000 साली ही संख्या 20 लाखांपर्यंत पोचली.

अमेरिकी जनगणना विभागाच्या आकडेवारीनुसार, 2010साली अमेरिकेतील भारतीय लोकांची संख्या 70 टक्क्यांनी वाढून जवळपास 28 लाख 43हजारांपर्यंत पोचली होती.

एका अंदाजानुसार, अमेरिकेत राहणाऱ्या...\nमागील सामग्री खालीलप्रमाणे सारांशित केली जाऊ शकते:
अमेरिकेतील 2020 सालच्या निवडणुकीमध्ये डेमॉक्रेटिक पक्षाचे उमेदवार जोसेफ बायडन अमेरिकेचे राष्ट्राध्यक्ष म्हणून निवडून आले आहेत, तर कमला हॅरिस उपराष्ट्राध्यक्ष पदावर निवडून आल्या आहेत.